stanford-oval/wikipedia huggingface dataset:
Kalle Mattila

Kalle Oskari Mattila (s. 1991) on suomalainen toimittaja ja markkinoinnin ammattilainen. Hän asuu Yhdysvalloissa. Mattila on PYRY markkinointi ja PR-toimiston perustaja.
Mattila kirjoittaa säännöllisesti amerikkalaisiin julkaisuihin kuten The New York Times, The Washington Post, The Boston Globe, The Atlantic, Vogue, Bloomberg, The Paris Review ja Monocle.
Mattilan ensimmäinen artikkeli ilmestyi Helsingin Sanomissa kun kirjoittaja oli 13-vuotias. Mattila toimi 15-vuotiaana matkailulehti Mondon ja Matkaopas-lehden avustajana, sekä Helsingin Sanomien NYT-liitteen nuorten TV-raadin jäsenenä.
Vuonna 2004 Mattila esiintyi Silvia Modigin toimittamassa, Yle TV2 -kanavalla nähdyssä, liki puolentunnin pituisessa Kallen maailma -dokumentissa.. 12-vuotiaan Mattilan elämää kuvaava dokumentti oli vuonna 2005 ehdolla parhaaksi suomalaiseksi nuorten dokumentiksi Oulun kansainvälisillä lasten- ja nuortenelokuvien festivaaleilla. Dokumentin vaikutusta käsiteltiin myös akateemisessa tutkimuksessa..
Mattila on ollut töissä suuressa englanninkielisessä Penguin Books -kustantamossa, jossa hän on ollut ehdolla useaan kansainväliseen markkinoinnin ammattilaisten palkintoon. Hän on myös luennoinut merkittävissä markkinointitapahtumissa ja kommentoi useasti Yhdysvaltojen kulttuuri- ja bisneskenttää suomalaisessa mediassa.
Mattila pitää hallussaan kolmea hopeamitalia streettanssin Suomen mestaruuskilpailuista vuosilta 2006 ja 2009 sekä 8. sijaa streettanssin Euroopan mestaruuskisoista vuodelta 2006.
Kalle Mattila opiskeli kandidaatintutkintonsa Lontoon yliopistossa. Sinne hän päätyi Helsingin Suomalaisen Yhteiskoulun IB-linjalta. Hän on myös Suomen Kulttuurirahaston UWC-stipendiaatti vuodelta 2008.
Mattila suoritti stipendiaattina luovan kirjoittamisen tutkinnon Columbian yliopistossa New Yorkissa.
Kaarlo Jäntere

Kaarlo Malakias Jäntere, vuoteen 1906 Jernström (6. huhtikuuta 1885 Rauma – 25. kesäkuuta 1957 Turku) oli suomalainen historiantutkija. Hän oli Turun yliopiston yleisen historian professori 1937–1955.
Jäntereen vanhemmat olivat eläinlääkäri Karl Jernström (myöhemmin Jäntere) ja Anna Ljungberg. Hän pääsi ylioppilaaksi 1903 Kotkan yhteiskoulusta ja suoritti Helsingin yliopistossa teologisen alkututkinnon 1904 ja valmistui 1909 filosofian kandidaatiksi ja 1910 filosofian maisteriksi. Myöhemmin hän valmistui Turun yliopistosta 1927 filosofian lisensiaatiksi ja tohtoriksi.
Jäntere oli Turun yliopiston yleisen historian professorina 1937–1955 ja Helsingin yliopiston Suomen historian  dosenttina 1935–1937.
Julkaisuja

Koulunkäynti sosiaalisena ilmiönä vv. 1722-1843 : silmälläpitäen erityisesti Porin triviaalikoulua; Turun yliopisto, 1927. (väitöskirja)
Historiallista aatetta ja todellisuutta, 1936.
Die römische Weltreichsidee und die Entstehung der weltlichen Macht des Papstes, Turun yliopisto, 1936. Sarja:Turun yliopiston julkaisuja. Sarja B, Humaniora, 0082-6987; 21
Turun yliopiston perustaminen, Suomen kirja, 1942.
Naantalin historia. 2, Kaupunki ja seurakunta luostariajan lopusta Suomen sotaan. [kirj.] Kaarlo Jäntere, Eeva Matinolli. Historiatoimikunta, 1959 (2. p. 1969)
Kaitapystynokka

| Kaitapystynokka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Pystynokat Xenops
Laji::  tenuirostris
Kaksiosainen nimi
 Xenops tenuirostris  Pelzeln, 1859 
Katso myös
   Kaitapystynokka Wikispeciesissä   Kaitapystynokka Commonsissa 
Infobox OKNimi-testi OKIUCN-testi OK: 
Kaitapystynokka (Xenops tenuirostris) on orneeroiden heimoon kuuluva eteläamerikkalainen varpuslintu.
Levinneisyys

Kaitapystynokkaa tavataan Boliviassa, Brasiliassa, Ecuadorissa, Guyanassa, Kolumbiassa, Perussa, Ranskan Guayanassa, Surinamessa ja Venezuelassa. Lajin ei uskota olevan vaarassa, ja se on luokiteltu elinvoimaiseksi.
Kansojen varallisuus

| Kansojen varallisuus> An Inquiry into the Nature and Causes of the Wealth of Nations |
| --- | --- |
 Vuoden 1776 painoksen ensimmäinen sivu.
Alkuperäisteos
Kirjailija:  Adam Smith
Julkaistu:  1776
Suomennos
Suomentaja:  Jaakko Kankaanpää
Kustantaja:  WSOY
Julkaistu:  2015
Sivumäärä:  978
ISBN:  978-951-0-40426-3
Löydä lisää kirjojaKirjallisuuden teemasivulta
| Suomennos |
| --- | --- |
Suomentaja:  Toivo T. Kaila (1. nide)
Kustantaja:  WSOY
Julkaistu:  1933
Sivumäärä:  601
Sarja: Sivistys ja tiede 93
Löydä lisää kirjojaKirjallisuuden teemasivulta
Kansojen varallisuus (An Inquiry into the Nature and Causes of the Wealth of Nations) on skotlantilaisen moraalifilosofin Adam Smithin pääteos. Teos ilmestyi 9. maaliskuuta 1776. Sillä on ollut suuri vaikutus talousteoriaan, ja sitä pidetään klassisen poliittisen taloustieteen perusteoksena.
Uusi, koko teoksen käsittävä Jaakko Kankaanpään suomennos ilmestyi 2015. Toivo T. Kailan suomennos vuodelta 1933 käsittää vain osan alkuteoksesta. Teos perustuu työarvoteoriaan. Siinä on esimerkkinä työnjaosta nuppineulatehdas, jossa työnjaolla saadaan aikaan enemmän nuppineuloja.
Kirjan rakenne

Tutkielma koostuu viidestä kirjasta:
Syyt tuottavuuden kasvuun ja järjestys, jonka mukaisesti tuottavuus jakaantuu eri sosiaalisten luokkien välillä
Pääoman luonteesta, sen kertymisestä ja käytöstä
Eri kansojen hyvinvoinnin kehityksestä
Poliittisen taloustieteen osa-alueista
Monarkin tai valtion tuloista.
Kirjan uusi lähestymistapa talouteen

Adam Smith esittelee teoksessa valtion roolista taloudessa näkemyksen, joka myöhemmin nimettiin klassiseksi poliittisen taloustieteen teoriaksi. Teorian mukaan valtion on varmistettava ihmisten ja heidän omaisuuden turvallisuus, ratkaistava kiistat ja varmistettava sääntöjen noudattaminen. Toisin sanoen valtion pitäisi tehdä se, mitä yksilö ei voi tehdä itse tai tekee tehottomasti. Kuvauksessaan markkinataloudesta Smith väittää, että yrittäjän tahdosta edistää omia yksityisiä etujaan seuraa tahdosta riippumatta taloudellisia etuja ja hyötyä koko yhteiskunnalle. ”Näkymätön käsi” ohjaa yrittäjää kohti tavoitetta, joka alun perin ei ollut hänen mielessään. Tällaisten tulosten saavuttamisen tärkein edellytys on vaatimus, että kaikilla talouden toimijoilla olisi taloudelliset perusvapaudet: vapaus valita ala, vapaus tehdä päätöksiä riippumatta muista, vapaa kilpailu ja kaupan vapaus.
Kirjallisuutta

P. J. O’Rourke: Adam Smithin Kansojen varallisuus (On the wealth of nations : books that changed the world).  Suomentanut Mikko Metsämäki. Ajatus Kirjat.  ISBN 978-951-20-7444-0.
Aiheesta muualla

Lisää luettavaa aiheesta The Wealth of Nations on Wikiaineistossa
The Wealth of Nations Gutenbergissä (englanniksi)
The Wealth of Nations at MetaLibri Digital Library (englanniksi)
Saastamoinen, Kari: Kansojen varallisuus ja kaksi sitaattia. Niin & näin 4/2015.
Jäämerenseiti

| Jäämerenseiti |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Turskakalat Gadiformes
Heimo::  Turskat Gadidae
Suku::  Boreogadus
Laji::  saida
Kaksiosainen nimi
 Boreogadus saida  (Lepechin, 1774) 
Katso myös
   Jäämerenseiti Wikispeciesissä   Jäämerenseiti Commonsissa 
Infobox OKNimi-testi OK: 
Jäämerenseiti eli Vienan seiti eli saita (Boreogadus saida) on arktisten merten ekosysteemissä tärkeä, pienikokoinen turskakala.
Ulkonäkö

Jäämerenseiti on päältä ruskeansävyinen, kyljistä ja alta hopeanhohtoinen, muodoltaan solakka turskakala. Sillä on syvälovinen pyrstö, lähes hampaaton, esiin työntyvä suu ja hyvin pieni leukasäie. Se on yleensä 20–25 cm:n pituinen.
Levinneisyys

Jäämerenseiti on arktinen merikala, joka elää Alaskan, Kanadan ja Grönlannin, Islannin, Pohjois-Norjan ja Venäjän rannikoilla; laji vaeltaa Barentsinmereltä Vienanmereen. Se viihtyy jään tuntumassa ja se mainitaan pohjoisimmaksi kaikista tunnetuista kaloista, levinneisyys ylittää 85. leveyspiiriin.
Elintavat

Jäämerenseiti liikkuu sekä pinnan läheisyydessä että pohjan tuntumassa. Se viihtyy parhaiten 0–4 Celsiusasteen lämpötilassa, mutta tulee toimeen kylmemmässäkin verensä sisältämien jäätymisenestoproteiinien (AFGP) ansiosta. Jäämerenseiti esiintyy suurina parvina ja sitä tavataan usein jokisuissa ja muissa murtovesissä. Nuoret yksilöt elävät jään alla tai sen tuntumassa. Ne hakevat suojaa jään onkaloista ja syövät planktonia ja katkoja. Yli kaksivuotiaat hakeutuvat syvemmälle ja syövät krillejä ja muita äyriäisiä. Jäämerenseiti itse on sarvi- ja maitovalaiden, arktisten norppien ja vesilintujen keskeinen ravintoeläin.
Jäämerenseiti tulee sukukypsäksi 3–4-vuotiaana, noin 20 senttimetrin mittaisena. Mäti on kelluvaa, pelagista. Kala elää 6–7-vuotiaaksi.
Käyttö

Jäämerenseitiä on pyydetty kaupallisesti Venäjällä ja Pohjois-Norjassa. Siitä on tuotettu lähinnä kalajauhoa ja -öljyä. Saaliit ovat laskeneet 1970-luvun jälkeen ja heilahdelleet rajusti, mutta tämän ei katsota johtuvan liikakalastuksesta.
Aiheesta muualla

NOAA Photo Library (kuva)
Havforskningsinstituttet: Fish-view (Arkistoitu – Internet Archive) (valokuvia)
Kalliopullopuu

| Kalliopullopuu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malvales
Heimo::  Malvakasvit Malvaceae
Suku::  Pullopuut Brachychiton
Laji::  rupestris
Kaksiosainen nimi
 Brachychiton rupestris  (T.Mitch. ex Lindl.) K.Schum. 
Katso myös
   Kalliopullopuu Wikispeciesissä   Kalliopullopuu Commonsissa 
Infobox OKNimi-testi OK: 
Kalliopullopuu (Brachychiton rupestris) on Australiasta kotoisin oleva puu. Kasvi viihtyy runsaassa valossa ja tarvitsee melko niukasti vettä.
Kalliopullopuu tunnetaan erikoisesta pullomaisesta varrestaan, joka toimii kasvin vesivarastona.
Kuvia

Kalliopullopuun siemenkotia.
Kalliopullopuun lehtiä.
Kalliopullopuun kukka.
Kalliopellava

| Kalliopellava |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Pellavakasvit Linaceae
Suku::  Isopellavat Linum
Laji::  austriacum
Kaksiosainen nimi
 Linum austriacum  L. 
Katso myös
   Kalliopellava Wikispeciesissä   Kalliopellava Commonsissa 
Infobox OKVirheellinen NIMI-arvo: 
Kalliopellava (Linum austriacum) on pellavakasvien (Linaceae) heimoon, isopellavien (Linum) sukuun kuuluva kasvilaji. Kalliopellava muistuttaa peltopellavaa (Linum usitatissimum), mutta lajit ovat erotettavissa muun muassa kukkien verholehtien sekä emiön ulkonäön perusteella.
Kalliopellava on monivuotinen ja kalju ruohovartinen kasvilaji. Sillä on vahva juurakko ja sen varsi on alaosistaan haarainen. Lehdet sijaitsevat kierteisesti ja ovat muodoltaan kapeansuikeita sekä teräväkärkisiä. Kalliopellavan kukinto on monikukkainen ja kukat ovat suuria. Kukkien verholehdet ovat lyhyitä, enintään 6 mm pitkiä. Terälehdet ovat kirkkaansinisiä. Kukat ovat heterostylisiä eli niiden emien vartalot ovat eripituisia. Kalliopellava kukkii kesäkuusta elokuulle.
Kalliopellava on kotoisin Etelä- ja Keski-Euroopasta.
Aiheesta muualla

Laji.fi: Kalliopellava (Linum austriacum)
Integrated Taxonomic Information System (ITIS): Linum austriacum (englanniksi)
Global Biodiversity Information Facility (GBIF): Linum austriacum (englanniksi)
Kannibaalien polttouhrit

| Kannibaalien polttouhrit> Cannibal Holocaust |
| --- | --- |

Ohjaaja:  Ruggero Deodato
Käsikirjoittaja:  Gianfranco Clerici
Tuottaja:  Franco Di Nunzio Franco Palaggi
Säveltäjä:  Riz Ortolani
Kuvaaja:  Sergio D'Offizi
Leikkaaja:  Vincenzo Tomassi
Tuotantosuunnittelija:  Antonello Geleng
Pääosat:  Robert Kerman Carl Gabriel Yorke Francesca Ciardi Luca Barbareschi Perry Pirkanen
Valmistustiedot
Valmistusmaa:  Italia
Tuotantoyhtiö:  F.D. Cinematografica
Levittäjä:  United Artists Europa
Ensi-ilta:   7. helmikuuta 1980
Kesto:  96 minuuttia
Alkuperäiskieli:  englanti, italia
Budjetti:  100 000 $
Tuotto:  2 miljoonaa $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Kannibaalien polttouhrit (engl. Cannibal Holocaust) on italialainen, Ruggero Deodaton ohjaama vuonna 1980 julkaistu kannibaalieksploitaatio-elokuva. Elokuvan käsikirjoittivat Gianfranco Clerici ja Giorgio Stegani. Elokuvan budjetti oli noin 100 000 Yhdysvaltain dollaria. Kannibaalien polttouhrit edustaa italialaisten ”kannibaalifilmien” genreä ja on lajinsa tunnetuin ja rahallisesti menestynein elokuva.
Juoni

Harold Monroe -niminen antropologi matkaa viidakkoon, jossa hän selvittelee neljän nuoren yhdysvaltalaisen tutkimusmatkailijan kohtaloa. Monroe löytää viidakosta tutkimusryhmän kuvaaman filmimateriaalin, jonka sisällöstä selviää ryhmän kohtalo.
Näyttelijöitä

| 0 | 1 | 2 |
| --- | --- | --- |
|  Robert Kerman  | … |  Harold Monroe   |
|  Francesca Ciardi  | … |  Faye Daniels   |
|  Perry Pirkanen  | … |  Jack   |
|  Carl Gabriel Yorke  | … |  Alan Yates   |
|  Luca Barbareschi  | … |  Mark Tomaso   |
|  Salvatore Basile  | … |  Chaco   |
Kiistat

Suurin kiista elokuvan julkaisun aikoihin liittyi uskomukseen, että kyseessä olisi snuff-elokuva eli siinä olisi kuvattu aitoa ihmisiin kohdistuvaa väkivaltaa. Ohjaaja Deodato sekä toinen tuottajista pidätettiin ja elokuva kiellettiin Italiassa viikko ensi-illan jälkeen. Milanon tuomioistuin uskoi, että Deodato oli tapattanut näyttelijöitä oikeasti kameran edessä, mutta he tulivat oikeudessa näyttämään etteivät olleetkaan kuolleita.  Asioita vaikeutti se, että elokuvan näyttelijöiden työsopimuksissa sovittiin, etteivät he saa kommunikoida tiedotusvälineiden kanssa ensi-iltaa seuraavan vuoden aikana.
Muun väkivallan lisäksi kohua herättivät erityisesti elokuvan eläintentappokohtaukset, kuten vedestä kiinniotetun kilpikonnan teurastus, aivojen poistaminen elävältä pikkuapinalta, sian tappaminen ampumalla sitä kiväärillä päähän sekä pesukarhun tappaminen ja nylkeminen. Elokuvassa on myös hyvin paljon seksuaalista väkivaltaa. Se sisältää kolme erittäin raakaa raiskauskohtausta, sekä yhden lyhyemmän seksuaaliväkivaltaa sisältävän kohtauksen.
Elokuvan leikatut versiot

Elokuvan leikatuissa versioissa kaikki eläimiin kohdistettu väkivalta (paitsi hämähäkin ja käärmeen tappaminen) on poistettu, sekä seksuaaliväkivaltaa sisältävät kohtaukset on poistettu tai lyhennetty.
Suomessa VHS-versiota leikattiin noin 10 minuuttia ja 28 sekuntia.
Kiellot

Elokuva kiellettiin sisällön vuoksi 53 maassa. Suomessa Kannibaalien polttouhrit sai ensi-iltansa vuonna 2001.
Aiheesta muualla

Mustonen, Jari: Cannibal Holocaust – Kannibaalien polttouhrit (1980). Elitisti, 11.7.2003.
Kalliope

Kalliope (Simon Vouet, 1634)
Kalliope (m.kreik. Καλλιόπη) oli kreikkalaisessa mytologiassa eepillisen runouden muusa eli runotar ja puhetaidon jumalatar. Hänellä oli Apollonin kanssa kaksi poikaa, Orfeus ja Linos. Hän oli muusista vanhin ja viisain. Hän toimi tuomarina Afroditen ja Persefonen kiistellessä Adoniksesta. Hänet kuvattiin neulan ja vahataulujen kanssa.
Aiheesta muualla

Kuvia tai muita tiedostoja aiheesta Kalliope Wikimedia Commonsissa
Kaloresenssi

Kaloresenssi on tapahtuma, jossa näkymätön energiasäde läpäisee aineen ja muuttuu näkyväksi energiasäteeksi. Esimerkiksi eräät palavat kaasut vapauttavat palaessaan paljon lämpösäteilyä ja hyvin vähän näkyvää valoa, ja kun metallikappale altistetaan tälle lämpösäteilylle, se alkaa hehkua punaisena. Tällöin metalli absorboi näkymätöntä energiaa ja säteilee näkyvää. Kaloresenssissa infrasäteet läpäisevät aineen, kun taas fluoresenssissa kyseessä ovat ultrasäteet.
Jung Jaehyun

| Jeong Yuno |
| --- | --- |

Henkilötiedot
Syntynyt: 14. helmikuuta 1997 (ikä 27) Soul, Etelä-Korea
Ammatti:  Päävokalisti, päätanssija, sivuräppääjä
Muusikko
Taiteilijanimi:  Jaehyun
Laulukielet:  korea, englanti
Tyylilajit:  K-pop
Yhtyeet:  NCT U, NCT 127
Levy-yhtiöt:  SM Entertainment
  [ Muokkaa Wikidatassa ] [ ohje ]  
Jaehyun (hangul: 재현; hanja: 在玹; uudistettu latinisaatio: Jaehyeong; oik. Jeong Yun-o, hangul: 정윤오; hanja: 鄭閏伍; synt. Jeong Jae-hyun, hangul: 정재현; hanja: 鄭在玹; uudistettu latinisaatio: Jeong Jae-hyeon; s. 14. helmikuuta 1997 Soul, Etelä-Korea) on eteläkorealainen artisti. Jaehyun kuuluu yhtyeen NCT kahteen sub-unittiin NCT U ja NCT 127. Hän oli ennen debytointiaan osa "SM Rookies" projektia.
Ura

Ennen kuin Jaehyun liitettiin sub-unittiin NCT U hän asui ja opiskeli Yhdysvalloissa neljä vuotta.
Aiheesta muualla

Kprofiles; Nct Members Profile
NCT JAEHYUN PROFILE AND FACTS
Jääkiekon nuorten 1. divisioonan maailmanmestaruuskilpailut 2006

Jääkiekon nuorten 1. divisioonan maailmanmestaruuskilpailut 2006 pelattiin kahdessa lohkossa. Lohko A pelattiin Slovenian Bledissä 11. joulukuuta 2005 ja 17. joulukuuta 2005 välisenä aikana. Lohko B pelattiin Minskissa, Valko-Venäjällä 12. joulukuuta 2005 ja 18. joulukuuta 2005 välisenä aikana.
Lohkot

| --- | --- |
 A-lohko   Japani   Ranska   Saksa   Slovenia   Tanska   Ukraina :  B-lohko   Italia   Itävalta   Kazakstan   Puola   Unkari   Valko-Venäjä
Lohko A

| Joukkue | O | V | T | H | TM | PM | P |
| --- | --- | --- | --- | --- | --- | --- | --- |
|  Saksa | 5 | 5 | 0 | 0 | 20 | 2 | 10 |
|  Tanska | 5 | 3 | 1 | 1 | 20 | 17 | 7 |
|  Slovenia | 5 | 3 | 0 | 2 | 17 | 8 | 6 |
|  Ranska | 5 | 1 | 2 | 2 | 8 | 7 | 4 |
|  Ukraina | 5 | 1 | 1 | 3 | 10 | 22 | 3 |
|  Japani | 5 | 0 | 0 | 5 | 10 | 29 | 0 |
Lohko A > Pistepörssi

| Sija | Pelaaja | Maa | O | M | S | P | +/− | JM |
| --- | --- | --- | --- | --- | --- | --- | --- | --- |
| 1 | Moritz Müller |  Saksa | 5 | 3 | 4 | 7 | +3 | 4 |
| 2 | Philip Gogulla |  Saksa | 5 | 1 | 6 | 7 | +4 | 30 |
| 3 | Christoph Gawlik |  Saksa | 5 | 6 | 0 | 6 | +5 | 2 |
| 4 | Anže Kopitar |  Slovenia | 5 | 5 | 1 | 6 | +3 | 4 |
| 5 | Peter Regin |  Tanska | 5 | 3 | 3 | 6 | +5 | 18 |
| 6 | Shuhei Kuji |  Japani | 5 | 4 | 1 | 5 | -4 | 4 |
| 7 | Jan Muršak |  Slovenia | 5 | 3 | 2 | 5 | +2 | 2 |
| 8 | Morten Madsen |  Tanska | 5 | 3 | 2 | 5 | -2 | 8 |
| 9 | Mads Christensen |  Tanska | 2 | 3 | 1 | 4 | +2 | 6 |
| 10 | Jannik Hansen |  Tanska | 4 | 3 | 1 | 4 | +3 | 16 |
Lohko A > Maalivahtien torjuntatilastot

| Sija | Pelaaja | Maa | M | PM | PMK | % | NP |
| --- | --- | --- | --- | --- | --- | --- | --- |
| 1. | Thomas Greiss |  Saksa | 240:00 | 2 | 0,50 | 97,75 | 2 |
| 2. | Mickaël Gasnier |  Ranska | 229:39 | 3 | 0,78 | 96,15 | 2 |
| 3. | Gašper Krošelj |  Slovenia | 219:35 | 6 | 1,64 | 94,23 | 0 |
| 4. | Sergei Sorokolat |  Ukraina | 220:00 | 13 | 3,55 | 90,00 | 1 |
| 5. | Patrick Galbraith |  Tanska | 120:00 | 5 | 2,50 | 89,80 | 0 |
Lohko B

| Joukkue | O | V | T | H | TM | PM | P |
| --- | --- | --- | --- | --- | --- | --- | --- |
|  Valko-Venäjä | 5 | 4 | 1 | 0 | 24 | 6 | 9 |
|  Kazakstan | 5 | 4 | 0 | 1 | 21 | 8 | 8 |
|  Italia | 5 | 2 | 1 | 2 | 14 | 15 | 5 |
|  Puola | 5 | 1 | 2 | 2 | 9 | 14 | 4 |
|  Itävalta | 5 | 0 | 2 | 3 | 5 | 16 | 2 |
|  Unkari | 5 | 0 | 2 | 3 | 6 | 20 | 2 |
Lohko B > Pistepörssi

| Sija | Pelaaja | Maa | O | M | S | P | +/− | JM |
| --- | --- | --- | --- | --- | --- | --- | --- | --- |
| 1. | Sjarhei Kastsitsyn |  Valko-Venäjä | 5 | 4 | 5 | 9 | +6 | 43 |
| 2. | Dmitri Pantsyrev |  Valko-Venäjä | 5 | 4 | 2 | 6 | +3 | 6 |
| 3. | Grzegorz Pasiut |  Puola | 5 | 3 | 3 | 6 | +3 | 8 |
| 4. | Roman Startšenko |  Kazakstan | 5 | 3 | 3 | 6 | +5 | 8 |
| 5. | Yevgeni Kostrikov |  Kazakstan | 5 | 2 | 4 | 6 | +1 | 6 |
| 6. | Maxim Khudyakov |  Kazakstan | 5 | 2 | 3 | 5 | +5 | 6 |
| 7. | Alexei Savin |  Valko-Venäjä | 5 | 2 | 3 | 5 | +4 | 8 |
| 8. | Sergei Kolosov |  Valko-Venäjä | 5 | 1 | 4 | 5 | +7 | 27 |
| 9. | Piotr Poziomkowski |  Puola | 5 | 3 | 1 | 4 | 0 | 2 |
| 10. | Alexander Shchurko |  Valko-Venäjä | 5 | 2 | 2 | 4 | +3 | 2 |
Lohko B > Maalivahtien torjuntatilastot

| Sija | Pelaaja | Maa | M | PM | PMK | % | NP |
| --- | --- | --- | --- | --- | --- | --- | --- |
| 1. | Dzmitryi Miltšakou |  Valko-Venäjä | 240:00 | 3 | 0,75 | 96,30 | 2 |
| 2. | Kamil Kosowski |  Puola | 246:10 | 6 | 1,46 | 94,44 | 2 |
| 3. | Sergei Khudyakov |  Kazakstan | 293:06 | 8 | 1,64 | 93,98 | 1 |
| 4. | Thomas Tragust |  Italia | 240:00 | 8 | 2,00 | 93,16 | 0 |
| 5. | Zoltán Hetényi |  Unkari | 146:55 | 5 | 3,27 | 92,31 | 0 |
Lopulliset sijoitukset

| 0 | 1 | 2 |
| --- | --- | --- |
|  | Lohko A | Lohko B |
| Nousija |  Saksa |  Valko-Venäjä |
| toinen |  Tanska |  Kazakstan |
| kolmas |  Slovenia |  Italia |
| neljäs |  Ranska |  Puola |
| viides |  Ukraina |  Itävalta |
| Putoaja |  Japani |  Unkari |
Saksan Christoph Gawlik oli lohkon paras maalintekijä.
Saksan Thomas Greiss oli lohkon paras maalivahti.
Valko-Venäjän Sjarhei Kastsitsyn oli lohkon paras maalintekijä yhdessä joukkuekaverinsa Dmitri Pantsyrevin kanssa.
Unkarin Zoltán Hetényi oli joukkueensa paras maalivahti.
Kathy Griffin

| Kathy Griffin |
| --- | --- |
 Kathy Griffin vuonna 2011.
Henkilötiedot
Koko nimi:  Kathleen Mary Griffin
Syntynyt: 4. marraskuuta 1960 (ikä 63) Oak Park, Illinois, Yhdysvallat
Näyttelijä
Aktiivisena:  1980-luvulta lähtien
Merkittävät roolit:  Vicki Groener (Hei, olen Susan)
Palkinnot
 Parhaan tosi-tv-sarjan Emmy 2007 Kathy Griffin: My life on the D-list Parhaan tosi-tv-sarjan Emmy 2008 Kathy Griffin: My life on the D-list 
Aiheesta muualla
Viralliset kotisivut
IMDb 
Kathy Griffin (s. 4. marraskuuta 1960 Oak Park, Illinois, Yhdysvallat) on yhdysvaltalainen stand up -koomikko, näyttelijä ja juontaja. Griffin on tunnettu roolista Vicki Groenerinä sarjassa Hei, olen Susan (1996–2000), mutta suureen julkisuuteen hän nousi Yhdysvalloissa omaa elämäänsä esittelevän tositelevisiosarjan Takana loistava tulevaisuus (Kathy Griffin: My Life on the D-List, 2005–2010) myötä. Se esittelee Griffinin elämää D-luokan julkkiksena Yhdysvalloissa. Sarja nousi suosioon Yhdysvalloissa, mutta sitä on esitetty myös Yhdysvaltojen ulkopuolella. Suomessa sarjaa on esittänyt Subtv.
Kathy Griffin on saanut tositelevisiosarjastaan Emmy-palkinnon vuosina 2007 ja 2008. Hän on tehnyt töitä myös ääninäyttelijänä ja televisiojuontajana.
Lapsuus ja nuoruus

Griffin on viidestä sisaruksesta nuorin. Hän syntyi chicagolaisessa Oak Parkin esikaupungissa Illinois’ssa. Hänen äitinsä Maggie oli sairaalan hallintovastaava, ja hänen isänsä John oli elektroniikkaliikkeen johtaja. Hänet kasvatettiin katolilaiseksi ja hän opiskeli myös katolilaisessa koulussa, mutta nykyisin hän pitää itseään ”langenneena katolilaisena”. Griffin opiskeli Oak Park and River Forest High Schoolissa, josta hän valmistui vuonna 1978.